.NET TWAIN image scanner - CodeProject 10,455,262 members (59,179 online) CodeProject::Workspaces
Re: save in Db Windy Liu21-Sep-13 21:23 pleasure to help Last Visit: 31-Dec-99 18:00 Last Update: 11-Mar-14 6:47Refresh« Prev1234567891011 Next » November 2019 projek - Laat-lente - Uitslae en Kommentaar - INK - INK November 2019 projek - Laat-lente - Uitslae en Kommentaar - INK
Titel: November 2019 projek – Laat-lente – Uitslae en Kommentaar
Datum gepubliseer: 2 Januarie 2020 Aantal woorde: 4425 93 Kere gelees ♥3
WENNER: No 10 – Carma Shaw met Novemberaand
2 DE: No. 13 – Anzé Bezuidenhout met Lentedans
WENNER: No. 14 – Barbara Smit met Amper somer
2 DE: No.24 – Charleine Collins met Die Dopperkiaat
WENNER: NO. 8 – Morne du Preez met Lente-Spook
2 DE: NO. 5 – Andries Fourie (Seirdna) met Jou naam is Lente
3DE: NO. 22 – Recayla met Laat lente
GORREL: GEEN INSKRYWINGS
ARTIKELS: GEEN INSKRYWINGS
WENNER: NO. 1 – Kiekies met Liewer laat as nooit
WENNER: NO. 2 – Riaan Palmer met Die storm aan die einde
2DE: NO. 3 – Martha Poller met In die somer van ons liefde
vrolike gekwetter van voëltjies vry –
nuwe lewe ontwaak in sonneskyn
velde bloeisel-bloos vrolik-bly
hul kans op nuwe lewe dartel-dans
op viooltjie-vreugde in purper-pers
lewe in die laat-lente ŉ groot geskenk …
Dit is ‘n aangename vers. Daar is slegs ‘n paar punktuasie voorstelle wat ek sal wil maak. Die gebruik van dubbelpunte is nie noodwendig die beste keuse nie. Jy kan dieselfde toon skep deur of van die komma-punt of selfs nét ‘n enkele komma te gebruik. Verder, die ellips teen die einde van jou vers moet omsigtig gebruik word aangesien dit die vers oop laat en nie die vers sluit nie. Dit laat ook ‘n opening vir verdere interpretasie vir wat volg. Dit is nie verkeerd nie, maar jy moet seker maak dat dit is wat jy wil bereik.
Goeie gedig. Welgedaan.
en my in jou blommelyf versteen
en sonnebrilletjies vir jou lente verruil
die hooi is jou koorsige woorde
onder die geel van die son
en jou trane jou vingers
wat om my geblikte lyf weef
en as ek maar soos ‘n tortelduif kon sweef
sou ek sweerlik oor jou lyf sweef
na waar ek myself gebonde lê
aan jou laat lente reën
Die gedig lees vir my op plekke onsamehangend, asof daar nie ‘n geheel is nie. Woordkeuse, die afwesigheid van punktuasie en woordoorbodigheid maak die lees ervaring moeilik. Ek dink jy sal baat by goeie redigering om ‘n sterker vers te skep.
5.Jou naam is Lente
daar is lente in jou geur
en in die roer van elke omdraai van jou lyf
daar is lente in jou son
en in die some van die lyne in jou vel
daar is lente in jou lag
en in die wieke van geheime in jou siel
daar is lente in jou wyses
en in die ritme van die nadraai van jou pad
daar is lente op jou lippe
en in die heuning in die hoeke van jou mond
daar is lente in jou roep
en in die eggos van die klanke in jou sang
daar is lente op jou voorstoep
en lente waar jy gaan
…en daar’s laat lente
In die wysheid van jou naam!
Dit is ‘n aangrypende gedig en alhoewel daar baie herhaling is, pla dit nie die leser nie. Dit help inteendeel die proses aan om tot by die crescendo.
Ek sou nie ‘n hoofletter voorstel in die laaste sin nie. Ook, indien jou vers met ‘n leesteken sluit MOET die vers met ‘n hoofletter begin. Jou metafore is uitstaande. Werklik ‘n besonderse gedig. Dankie.
Die gebruik van hoofletter by die aanvang van al die sinne in jou gedig is ‘n groot nee-nee. Hoofletters word slegs gebruik as dit deur punktuasie voorafgegaan word of by die begin van jou gedig. Die metafore wat jy gebuik is vars, maar die sinkonstruksie is lank en lomp. In hierdie geval verloor jy die werklike begrip van die sin en lees dit ook moeilik. Jou gedig het ongelooflike potensiaal en kan ontwikkel word tot ‘n treffer. Moenie bang wees om eerder minder as meer te sê nie. Die deursnit leser is meer skrander as wat ons as skrywers besef. Dankie vir jou deelname.
Dit is ‘n vars aanslag tot laat lente. Sommige verse staan uit omdat hulle afwyk van die norm en ou geykte idees. Joune is so ‘n gedig. Ek kan hierin geen kritiek vind nie. Die metrum is gepas, die ritme vloeiend en die inhoud lees bekoorlik. Jy kan jouself op die skouer klop oor hierdie vers.
9.Liefde in laat lente
As digters maak ons soms die fout om oorbodig beskrywend te probeer wees. Jou gedig is mooi, maar nie woordekonomies nie.
Kyk as voorbeeld jou 2de kwatryn, na redigering:
“Daagliks water gegee,
in gebed die grond met omspit versag.
Geduldig op gerwe gewag,
waak gehou oor die prag.”
Goue gerwe hoef nie beskryf te word nie. “Hemelprag” hou gad nie verband met die res van die inhoud nie. Waak daarteen om nie woorde te gebruik nét om ‘n rympatroon te voltooi nie. Maak altyd seker dat dit betrekking het met die geheel anders lyk dit soos soos dwangrym. Jou gedig het baie potensiaal. Redigeer bietjie en ontsluit die prag daarin.
11.Lied van die natuur
Kom ons praat oor die klein jakkalsies wat jou gedig verniel:
Lukrake hoofletters regdeur jou gedig sonder dat dit deur punktuasie voorafgegaan word.
Herhaling van woorde wat nie bydrae tot die gedig nie. Die ontbreking en tekort aan nodige punktuasie. Sonder funksionele punktuasie maak die inhoud soms nie sin nie. Spelling!! Jou gedig kort ernstige redigering om die skate daarin te ontsluit.
nog ‘n genade dag vir ‘n kaalvoetkind wat eenkant langs die pad sit en wag….wag
hy ken die stiltes en die eensaamheid, en wag….wag
Jou titel kan sonder ‘n apostroof geskryf word.
Die inhoud van jou vers, alhoewel ek dit verstaan, is effe onsamehangend.
Jy maak ook gebruik van idees wat nie sin maak nie. Kom ek gee een voorbeeld:
In jou laaste kwatryn praat jy in die tweede sin van die son wat op die karakter se kop skyn. Dan direk in die volgende sin, sonder motivering praat jy van reën. Dit maak nie sin vir die leser nie.
Let op sulke dinge.
Woordoorbodigheid hinder ‘n vers en ontneem die leser die wonderlike geleentheid om self bietjie vertering aan die vlees te doen. Minder is altyd meer.
Ek gaan met jou eerste kwatryn omgaan en vir jou demonstreer wat ek met my kommentaar bedoel:
“sou ek in jou arms kon wurm,
jou liefde teen my hart kon voel vibreer,
jou warm asem teen my nek wou vang
en liefdesmelodieë op jou stem wou hoor prewel”
Verstaan jy, met die voorbeeld hierbo wat ek probeer verduidelik?
Moenie gedwing voel om elke mootjie inligting vir die leser te voer nie. Suggestie is ‘n wonderlike instrument om te gebruik. Jy het baie potensiaal, ek kan sien, en daarom wil ek jou aanmoedig om aan te hou en elke greintjie raad te verorber en jouself daardeur te laat groei.
18. Bevryde Somer
Die opdrag was 16 reëls in vier kwatryne.
Alhoewel ek BAIE van jou gedig hou kan ek dit nie beoordeel nie.
daar waar lente verslaap
en die winter sy vaal kleed om my hang
is dit na die somer
waarna my hart smag
onder die eerste reëndruppels
juig lente laat en leepoog
oor die koesteroomblikke in die lewe
waarmee die somer my kom seën
Met ‘n klein verandering kon jy mooi rympatrone geskep het in jou gedig. Dit was nie die opdrag nie, maar dit kon ‘n mooi bonus gewees het.
Sien my voorstelle hieronder:
“die winters leer my
vir die somer se soet
in die stilwees van elke dag
waarna my hart verlang
waarmee die somer my kom seen
Twee klein veranderinge. Let asseblief ook op spelling. Selfs die kleinste foutjie kan jou werk slordig laat lyk.
Na die nanag se ontwaking
glim die son in sagte goud,
verheug hom oor die reën
wat heelaas sy seën gebied het.
Die natuur is ‘n skoon palet
wat bars in kleur aksent
van maagdeblom sneewit geklee,
geringe spatsels van purper en pink.
Fladdervlerk vlinder kus blomme,
drink die druppels van oggenddou.
Veraf koer ‘n tortelduif
sy sagte danksegging gebed.
Ritmies dans bottelgroen blare
en sing vrolike lirieke
op maat van die wind
wat walsend flankeer.
in volle ontluiking gekom
om vreugde te bied
aan alles wat asem haal.
Die opdrag vra vir ‘n 16 reël, 4 kwatryn gedig. Alhoewel jou gedig potensiaal het kan ek dit nie beoordeel nie.
jy, mishandelde vrou
jy maak van ons krygers van hoop
Die onderwerp is een wat vir my baie belangrik is, en vir ‘n lang tyd sal bly. Dit MOET aangespreek word. Die beoordeling het dus niks met die inhoud te doen nie, maar eerder met die akademiese.
Die opdrag was laat-lente, en alhoewel jy lente aanspreek kry ek nie die indruk dat dit onder die loep geneem is nie. Dit is dus vir my moeilik om werklik jou vers te beoordeel volgens die kriteria.
Ek moet jou egter geluk wens met ‘n goeie gedig.
met ‘n breë glimlag wink die
Die vers is besonders mooi. Let op die gebruik van hoofletters sonder voorafgaande punktuasie.
Ek dink jy het jouself mooi gekwyt van jou taak en die opdrag getrou nagekom. Baie geluk hiermee.
Ek hou van jou gedig. Ek dink egter dat jou sinkonstruksie, en meeroor die lengte daarvan, jou ritme kortwiek. Die inhoud is mooi maar té swaar. Met swaar bedoel ek, jy forseer-voer die leser met sensoriese oordadigheid. Minder is soms meer. Die gedig beskik oor grenslose potensiaal en kan baat by ‘n goeie snoei. Dankie vir jou delname.
25. November die nuwe September
Die gebruik van hoofletters by elke sin is ‘n nee-nee. Maak seker, indien jy van hoofletters gebruik maak dat dit ten minste voorafgegaan word deur een of ander punktuasie. Die [‘n] moet ‘n hakie kry.
Let op spelling: “wonderwerk” “hemelwater”… Herhaling van woorde moet funksioneel wees.
Ek hou van jou gedig. Die ritme daarvan en selfs die herhaling van sekere woorde. Die gedig bou mooi tot ‘n goeie klimaks. Dankie vir jou deelname.
3.Laat-lente se stof
Daar is ‘n paar vreemde “konsepte” in die gedig wat my verwar, nl. “my voorkop is nat van bid, God en sweet” Hoe kan ‘n voorkop nat van bid en van God wees? Die eerste kwatryn praat oor ‘n “geestelike ervaring” en dan sonder behoorlike motivering kry dit ‘n seksuele ondertoon in die tweede? Die karakter identifisering bly vir my ‘n uitdaging. Dalk is ek net dom maar die vers verwar my.
Die opdrag was duidelik: 16 reël, 4 kwatryne.
Ek kan nie hierdie vers beoordeel nie.
14. Amper Somer
ek, hier eenkant swyg maar eerder
‘n stil gebed tot Hom
want jy vlieg elke dag al verder
ek sukkel om jou op te som
ek bid dat jy bekleed met wysheid
jou stap sal stap op aarde
dat jy lewe tussen dood sal soek
sal sien nie als wat blink het waarde
Onthou van die dubbel ontkenning in Afrikaans. Jou laaste sin sluit daarsonder. Die inhoud van jou vers is persoonlik, en jy suggereer laat-lente, maar ek wonder tog of jy dit bemeester het? Ek hou van die gedig.
15. LAAT-LENTE ALLEEN
Die opdrag is duidelik: 16 reëls.
Ek kan dus nie hierdie vers beoordeel nie.
Die gedig is interessant. Ek hou van die herhaling in die eerste kwintet en die assonansie wat mooi inspeel met die ritme. Daar is ‘n paar woorde wat vir my vreemd is:
Bebot: waar dan dalk ‘n speling is op gebot.
Sikleer: Bedoel jy siklies of sirkuleer?
Blompies: Is dit ‘n versamelnaam vir bome en blommetjies?
Die bogenoemde woorde is nie noodwendig verkeerd nie, en kan neologismies aanvaar word, maar as dit so na aan die oorspronklike is kan dit verwarrend wees en bloot as ‘n spelfout gesien word. Ek hou van die vers. Ek sou na die punktuasie oplet, en veral in die tweede kwintet, want dit wil lyk asof “verbind” van die reël afgeval het net om die 16 reël opdrag na te kom.
4. die houtbankie
met jou glimlag het die bome laat bot
terwyl die wind uitbundig die blare tart
wat in elkander skuiling kon vind
Lees jou eie sin:
met jou glimlag het die bome laat bot”
Ek hou baie van jou gedig maar ek lees nie “Laat-lente” hierin raak nie. Nie direk of suggestief nie.
7.Uit die bloute
Die opdrag is duidelik: 16 reëls, 4 strofes.
Dit is ‘n onoortroffe vers waarvoor ek nie ‘n kriesel kritief het nie.
Baie dankie. Lieflike werk.
spoorloos het winter
sy asem uitgeblaas;
die son het vuur gepak
as die dag se spore mank raak
onder die hitte van die twaalfde uur
stuur ek ‘n *bloedrooi koesterbrief
vir jou my lam – my lief
dan dans die wind vandag sy
oor die botsels groen
wat soos manna aan bome hang
onder sagte tortels van die duif
lag die kim skemertyd in oker;
vou ons hande origami vlegsels
as ons met rooiwyn ons liefde vier
*Interteksualiteit – Breyten Breytenbach
Dit is ‘n besonderse teer vers. Is die tema aangespreek? Ek dink tog so.
Welgedaan met ‘n besonderse mooi vers.
Baie dankie vir ‘n lieflike vers.
GORRELS – GEEN INSKRYWINGS
1.Liewer laat as nooit Jou skryfsel is heerlik en lente aanbiddend. Dankie.
2.Laat lente se klanke Let asseblief op spelling. Dit is die enigste wapen in jou skrywersarsenaal.
ARTIKELS – GEEN INSKRYWINGS
1.Laat lente in Parys – Let asseblief op spelling. ‘n Skrywer het min wapens in sy/haar arsenaal, en daarvan is spelling DIE belangrikste.
2.Die storm aan die einde – Pragtige verhaal.
3.In die lente van ons liefde – ‘n Besonderse verhaal met goeie karakterontwikkeling. Jy het jouself goed gekwyt van jou taak.
Kommentaar telling: 2708